Dňa 4.4.2019 sa uskutočnilo v B. Bystrici zasadnutie Výkonného výboru SsFZ, ktorý okrem iných:

**Zobral na vedomie**:

* kontrolu plnenia uznesení VV vykonanú predsedom SsFZ,
* aktuálne informácie podané predsedom SsFZ,
* informácie predsedu ŠTK a vedúceho sekretára o rozbehu jarnej časti súťaží,
* informácie predsedu KŽF Jána Matonoka o činnosti KŽF príprave súťaží dievčat a o aktuálnej situácii,
* informáciu predsedu KR SsFZ o príprave licenčného seminára R – licencia A (8.5.2019),
* informáciu vedúceho sekretára o prebiehajúcom audite účtovníctva a ÚZ SsFZ za  rok 2018,
* vzdanie sa funkcie podpredsedu a člena DK SsFZ p. Petra Kubinca,
* informácie vedúceho sekretára z rokovania Volebnej komisie SsFZ (29.3.2019).

**Prerokoval:**

* materiál predložený KR SsFZ o plnení podmienky o počte rozhodcov klubmi súťaží SsFZ dospelých a prijal opatrenia v zmysle RS SsFZ 2018/2019,
* prípravu Konferencie SsFZ, ktorá sa uskutoční 6.5.2019 v B. Bystrici,
* predbežnú hodnotiacu správu „Opatrenia a podnety rozvoja futbalu v pôsobnosti SsFZ v rokoch 2018 – 2021“ a poveril vedúceho sekretára predložiť ju s odporučením schváliť ju delegátom Konferencie SsFZ 6.5.2019,
* prípravu textovej časti Výročnej správy SsFZ za rok 2018 a poveril vedúceho sekretára predložiť ju po doplnení s odporučením schválenia delegátom Konferencie SsFZ 6.5.2019,

**Schválil:**

* na návrh predsedu DK SsFZ pána Dušana Gregora za člena DK SsFZ,
* na návrh Vl. Remeselníka, povereného vedením KM, za člena úseku ISSF KM SsFZ Jána Havrana,
* na návrh predsedu zloženie Komisie ženského futbalu SsFZ: Ján Matonok (predseda), Miroslava Migaľová (koordinátorka ženského futbalu SFZ pre región STRED), Tomáš Gemza (administrátor – člen), Tomáš Hvostík (člen).
* na základe podkladov  KM SsFZ v súlade s kap., V. bod 5, písm. a) RS SsFZ 2018/2019  **poplatok** pre **MFK Jelšava** (III. liga U19 sk. JUH) , ktorý odhlásil svoje družstvo v priebehu súťažného ročníka 2018/2019, podľa kap. XXIV., bod 3, vo výške **500 €**. Poplatok bude zahrnutý v MZF za 04 2019.
* na návrh KR SsFZ, po predchádzajúcom upozornení a na základe opätovného preverenia plnenia podmienky podľa RS SsFZ 2018/2019 kap. V. ods. 6, prostredníctvom KR ObFZ **ukladá** v zmysle RS SsFZ 2018/2019 kap. XXIV., ods. 4 poplatky nasledovne: **TIPOS III. liga** – L. Hrádok 200 € (-1), Or. Veselé 200 € (-1), **IV. liga** – Detva 260 € (-2), Hriňová 260 € (- 2), Z. Poruba 130 € (-1), Rajec 260 € (-2), Rosina 260 € (-2), Bobrov 130 € (-1), D. Kubín 260 € (-2), N. Baňa 260 € (-2), **V. liga** - Lieskovec 200 € (-2), Bzovík 200 € (-2), Turč. Štiavnička 200 € (-2), Oravská Jasenica 200 € (-2), Nižná 100 € (-1), Selce 200 € (-2), LM-Palúdzka 200 € (-2), Bešeňová 100 € (-1), Višňové 100 € (-1), Jakub 100 € (-1), Oščadnica 200 € (-2), Strečno 100 € (-1), Skalité 100 € (-1), Varín 100 € (-1), Vavrečka 200 € (-2), Švošov 100 € (-1). Uvedené poplatky uhradia FK prostredníctvom MZF za obdobie 04 2019. Prípadné nezrovnalosti v evidencii R riešia FK výhradne prostredníctvom príslušnej KR ObFZ. Uhradené poplatky budú v zmysle RS SsFZ 2018/2019 kap. V., ods. 7 prevedené na účty príslušných ObFZ, ktoré ich použijú výhradne na zabezpečenie náboru a školenie nových R,
* na základe písomného podnetu a po zvážení okolností, rozšírenie prijímateľov finančného príspevku na činnosť vo výške 2000 € o ŠK Liptovská Ondrašová z projektu Finančná podpora rozvoja mládežníckeho futbalu v SsFZ – vybrané FK.